Теодор Траянов
Есенен сън

chitanka.info

Умира в бледен запад кротка есен,

на зимна нощ се сянката черней,

една ръка тук вейките люлей,

едно сърце допява свойта песен.

И плахо трепет сетен тих полъхва,

посърнал милва сухата трева,

мираж далече възсия едва,

мираж на утро пролетно въздъхва.

Умира в бледен запад кротка есен,

тя няма тайната си да узнай,

певец за нея само ще гадай,

смъртта целунал в своя сън унесен.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.